વડાપ્રધાનના ભાષણના બીજા દિવસે ભારતીય રેલવેએ આધિકારિક રીતે જણાવ્યું હતું કે દેશના 40 લાખ નાગરિકો દ્વારા Give It Up યોજના હેઠળ કન્સેશનલ ભાવે ટિકિટ ન લેતા સામાન્ય દરે જ ખરીદતા ભારતીય રેલવેના લગભગ 77 કરોડ રૂપિયા બચાવ્યા છે. 15 ઓગસ્ટ 2016ના દિવસે આ સ્કિમ શરુ કરવામાં આવી હતી અને 31 માર્ચ 2018 સુધીના આંકડા દર્શાવે છે કે દેશના એ વરિષ્ઠ નાગરિકો જેમને રેલવે ટિકિટના સામાન્ય દર પોસાય છે તેમણે રાહત દરની ટિકિટ ન લઈને રેલવેને લાખો રૂપિયાની બચત કરાવી આપી હતી.